Gnaeus Pompeius Trogus

Gnaeus Pompeius Trogus fuit Augusto regnante scriptor Romanus natus in Gallia Narbonensi qui historias scripsit. Cuius nullum opus exstat, praeter epitomen a Iustino scriptam.

Eius familia, etsi Gallicæ Vocontiorum nationis, in civitatem Romanam recepta erat, videlicet ubi Cn. Pompeius in Gallia Narbonensi constitit. Litteris autem Græcis apud Massilienses doctus, quadraginta quattuor libros Historias Philippicas inscriptos de cunctis gentibus quas reges Macedonici sub imperium suum subjunxerant composuit, in quibus res illic omni memoria usque ad Augusti principatum gestas narravit. Romanas vero res, a Tito Livio eodem tempore tractatas, non attigit. Alios quoque De animalibus  libros scripsit, de quibus C. Plinius Secundus Major mentionem fecit.

 Lege etiam 

 Otto Seel: Pompeius Trogus und das Problem der Universalgeschichte. In: Aufstieg und Niedergang der römischen Welt. vol. II 30,2. Berolini-Urbs Novum Eboracum 1982, pp. 1363–1423.

 Nexus externus 

 Iustinus, Epitome 

Categoria:Consules
Categoria:Milites Romani antiqui
Categoria:Historici Romani antiqui
Categoria:Auctores Latini antiqui
Categoria:Scriptores Galliae
Categoria:Nati saeculo 1 a.C.n.
Categoria:Mortui saeculo 1